als_Latn dik_Latn sna_Latn
Deputeti i Partisë Socialiste Taulant Balla, në emër të Grupit Parlamentar, përshëndeti qëndrimin parimor të dy përfaqësuesve të dy grupeve më të mëdha politike në Parlamentin Europian, të grupit të Socialistëve dhe Demokratëve dhe të grupit të Partive Popullore Europiane.“Për ne, deklarata e tyre është 100 përqind në linjë me qasjen parimore që PE ka dhe që i takon tashmë Kuvendit të Shqipërisë ta mbështesë tërësisht. Ne jemi gati ta kemi këtë qëndrim parimor një rezolutë të Kuvendit të Shqipërisë dhe ta votojmë nesër sëbashku me deputetët e Partisë Demokratike në Kuvend. Le të shpresojmë që PD është gati të kthehet në punë dhe të votojë bashkë me ne këtë rezolute fjalë për fjalë siç është”, u shpreh Balla.
Në pritje të reagimit të PD, vijoi ai, ne do të shohim mundësinë që sidoqoftë të votojmë nesër këtë dokument, si shprehje të palëkundur të shumicës parlamentare në Kuvendin e Shqipërisë.
als_Latn als_Latn